钦定古今图书集成/方舆汇编/边裔典/第117卷 > 商
## 钦定古今图书集成/方舆汇编/边裔典/第117卷 > 商

### 成汤二十祀夏桀死于亭山其子淳维遁于北野

按《路史后纪》：“桀放于南巢三年，死于亭山。其子淳维
妻其众妾，遁于北野，随畜转徙，号荤育。”逮周日盛曰
𤞤狁。〈西戎北狄古人似有定名矣然在西北者亦称戎大戎之类是也东北者亦称戎山戎之类是

也。大抵北方既无城郭，而逐水草，则东西亦难一定，但不能越而南耳。至于部落族姓，各有所分，国籍既少，辨之亦难。前史所载，只存大略。黄帝时已逐熏鬻矣。乃《山海经》又言“黄帝生叔均，扠均生北狄。” 《史记》又称“夏后之裔曰淳维，为匈奴始祖。” 尊之则皆神圣之裔。抑之又有盘瓠牝狼之说，皆未可为据也。今自商、周、秦、汉以来，姑以荤粥为始，而狄人、匈奴继之，在东北者属之于山戎，在西北者属之犬戎。此后部落支分，名称各见，则各随其所著称之名而叙其本末，庶几稍存区别云尔。